Ribe Stifts Adresseaviser, 1840-09-04
Efter en Frist af 10 Dage truer man ham med Tabet af Paschaliket, efter andre 10 med Tab af Arveligheden over Ægypten og endelig med at tilintetgjøre hele hans politiske Existents. Desforuden skal han udlevere den tyrkiske Flaade til den forenede østerrigskengelske Flotille, som er beordret til Ægypten, og betale Porten den sædvanlige Tribut. Risaat Bey og de europæiske Kommissarier, der ledsage ham, skulde opfordre Mehemed til nærmere at bestemme den Havn, hvor Flaadens Udlevering skulde finde Sted. J Constantinopel – paa mangt andet Sted vel ogsaa er man i spændt Forventning paa hvad Udfald denne Mission vil faae. Risaatskal i Begyndelsen have vægret sig ved at modtage denne hæderlige Sendelse af Frygt for, at det nok kunde falde Mehemed ind sans facon at sende ham Silkesnoren. Som en Slags Vagt har man derfor givet ham 2de af det østerrigske og engelske Gesandtskab med. J Constantinopel gaaer der næsten ingen Dag forbi uden at der jo holdes Konferentser mellem Reschid Pascha og de europæiske Repræsentanter. J een af disse forhandledes der nylig det Spørgsmaal om der i Portens Navn skulde udgaae en Proklamation til Beboerne i Syrien eller om man skulde lade sig nøje med at Kvadrupeltraktaten i Form af en almindelig Bekjendtgjørelse bragtes til disses Kundskab. Det sidste blev antaget, da man ved det første let kunde støde Mehemed for Hovedet, hvilket man saa meget som muligt burde undgaae indtil han havde erklæret sig over de til ham sidst afsendte Forslag. Reschid Pascha har i Sultanens Navn skriftligen takket de 4 Magters Repræsentanter for udviist Omhu med at faae Stridighederne udjævnet. Mebemed Pascha har bittert beklaget sig for Reschid, at Sam Bey slet intet Gehør fik hos Sultanen, saa meget mere som han troede sig overbeviist om tilstrækkeligen at have lagt sit forsonende Sindelag for Dagen. Samtidig som Risaat Bey afreiste seilede den engelske Flaade, bestaaende af 15 Linieskibe i Forening med den østerrigske af Ægypten, for at give Missionen meere Vægt. Et Par tyrkiske Fregatter og nogle mindre Linieskibe sluttede sig til dem for dog paa nogen Maade at repræsentere Porten. Til Odessa er der afgaaet et Dampskib for, som Rygtet mældte, at rekvirere 60000 Md. Russer til, i Tilfælde at Mehemed ikke vil give sig, at kunne stille imod Jbrahim, der har 90000 Md. disciplinerede Tropper under sig. - J selve Hovedstaden vedbliver Gjæringen. En ny Sammensværgelse, hvis Hovedleder Chosrew er befunden at være og hvis Øjemed var at omstyrte det nuværende Dyngsti er itide bleven opdaget. Regjeringen var bleven underrettet derom forud, men forholdt sig ganske rolig indtil det Øjeblik, der syntes meest passende og lod da uden de i saadanne Tilfælde vanlige Forholdsregler, de Skyldige gribe. Den første Forholdsregel, som den tog var at sende en halv Bataillon Jnfanteri til Rodosto for at bevogte Chosrew og ganske at afskjære enhver Forbindelse med ham. Større Skræk end dette har Udbruddet af et Oprør i Lilleasen foraarsaget; i Tokat og Samson ved det sorte Hav har der funden Uroligheder Sted iblandt Folket, der gik saavidt at Paschaen og andre Øvrighedspersoner bleve myrdede; man anseer dette Udbrud for en Green af Sammensværgelsen i Hovedstaden, 3000 Albanesere bleve strax afsendte fra Constantinopel for at gjenoprette Ordenen.